Nr. L 158/40 De Europæiske Fællesskabers Tidende 17. 6. 97 KOMMISSIONENS DIREKTIV 97/26/EF af 6. juni 1997 om ændring af Rådets direktiv 93/75/EØF om mindstekrav til skibe, som er på vej til eller fra Fællesskabets søhavne med farligt eller forurenende gods (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 93/75/EØF af 13. september 1993 om mindstekrav til skibe, som er på vej til eller fra Fællesskabets søhavne med farligt eller forure- nende gods()), ændret ved Kommissionens direktiv 96/ 39/EF (?), navnlig artikel 11 i dette direktiv, og ud fra følgende betragtninger: Artikel 2, litra f), i direktiv 93/75/EØF specificerer, at den internationale kode for søtransport af farligt gods (IMDG- koden) er gældende, således som den er udformet den 1. januar 1996; IMDG-koden er blevet yderligere ændret af Komitéen for Sikkerhed til Søs på dettes seksogtresindstyvende møde; ændring nr. 28-1996 til IMDG-koden trådte i kraft den 1. januar 1997; denne ændring bør indarbejdes i direktivet; de i dette direktiv fastsatte foranstaltninger er i overens- stemmelse med udtalelse fra det i direktiv 93/75/EØF, artikel 12, omhandlede udvalg — UDSTEDT FØLGENDE DIREKTIV: Artikel I Direktiv 93/75/EØF ændres som følger: I artikel 2, litra f), i direktiv 93/75/EØF ændres udtrykkes »således som den er udførmet den 1. januar 1996« til »således som den er udformet den 1. januar 1997«. Artikel 2 1. Medlemsstaterne vedtager de nødvendige love og ad- ministrative bestemmelser for at efterkomme dette direktiv senest den 30. september 1997. De underretter straks Kommissionen herom. Når medlemsstaterne vedtager disse love og admini- strative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft på tyvendedagen efter offent- liggørelsen i De Europæiske Fællesskabers Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 6. juni 1997. På Kommissionens vegne Neil KINNOCK Medlem af Kommissionen () EFT nr. L 247 af 5. 10. 1993, s. 19. () EFT nr. L 196 af 7. 8. 1996, s. 7.